CELEX: 32015R0045
Language: ro
Date: 2015-01-14 00:00:00
Title: Regulamentul (UE) 2015/45 al Comisiei din 14 ianuarie 2015 de modificare a Directivei 2007/46/CE a Parlamentului European și a Consiliului și a Regulamentului (CE) nr. 692/2008 al Comisiei în ceea ce privește tehnologiile inovatoare de reducere a emisiilor de CO 2 generate de vehiculele utilitare ușoare  Text cu relevanță pentru SEE

15.1.2015   
            
            
               RO
            
            
               Jurnalul Oficial al Uniunii Europene
            
            
               L 9/1
            
         REGULAMENTUL (UE) 2015/45 AL COMISIEI
   din 14 ianuarie 2015
   de modificare a Directivei 2007/46/CE a Parlamentului European și a Consiliului și a Regulamentului (CE) nr. 692/2008 al Comisiei în ceea ce privește tehnologiile inovatoare de reducere a emisiilor de CO2 generate de vehiculele utilitare ușoare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 715/2007 al Parlamentului European și al Consiliului din 20 iunie 2007 privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (1), în special articolul 5 alineatul (3),
   având în vedere Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (2), în special articolul 39 alineatul (2),
   întrucât:
   
               (1)
            
            
               Regulamentul (UE) nr. 510/2011 al Parlamentului European și al Consiliului (3) prevede că, pentru calcularea mediei emisiilor specifice de CO2 ale fiecărui producător, trebuie să se țină cont de reducerile emisiilor de CO2 realizate prin intermediul utilizării de tehnologii inovatoare. Regulamentul de punere în aplicare (UE) nr. 427/2014 al Comisiei (4) prevede norme detaliate privind omologarea și certificarea tehnologiilor inovatoare de reducere a emisiilor de CO2 generate de vehiculele utilitare ușoare.
            
         
               (2)
            
            
               Pentru a ține cont de reducerile emisiilor de CO2 realizate prin intermediul utilizării de tehnologii inovatoare la calcularea mediei emisiilor specifice de CO2 ale fiecărui producător și pentru a asigura monitorizarea eficientă a reducerii emisiilor specifice de CO2 ale fiecărui vehicul în parte, vehiculele echipate cu ecoinovații ar trebui certificate ca parte a omologării de tip a vehiculului, iar în conformitate cu articolul 11 alineatul (2) din Regulamentul de punere în aplicare (UE) nr. 427/2014, reducerile emisiilor de CO2 ar trebui specificate separat, atât în documentația omologării de tip, cât și în certificatul de conformitate conform Directivei 2007/46/CE.
            
         
               (3)
            
            
               În consecință, este necesar să se modifice documentele utilizate în procedura de omologare de tip, astfel încât acestea să reflecte în mod adecvat informațiile privind ecoinovațiile.
            
         
               (4)
            
            
               Modificarea documentelor utilizate pentru omologarea de tip are ca obiectiv, pe de o parte, să pună la dispoziția autorităților de omologare date adecvate pentru certificarea vehiculelor utilitare ușoare echipate cu ecoinovații și, pe de altă parte, să includă reducerea emisiilor de CO2 datorată ecoinovațiilor printre informațiile reprezentative pentru un anumit tip, variantă sau versiune de vehicul.
            
         
               (5)
            
            
               Regulamentul (CE) nr. 692/2008 al Comisiei (5) stabilește dispozițiile administrative pentru verificarea conformității vehiculelor în ceea ce privește emisiile de CO2 și cerințele privind măsurarea emisiilor de CO2 și consumul de carburant al acestor vehicule.
            
         
               (6)
            
            
               Prin urmare, Directiva 2007/46/CE și Regulamentul (CE) nr. 692/2008 ar trebui modificate în consecință.
            
         
               (7)
            
            
               Ar trebui să se acorde suficient timp producătorilor și autorităților naționale pentru a le permite să-și adapteze procedurile la noile norme.
            
         
               (8)
            
            
               Producătorii ar trebui să aibă posibilitatea să solicite, din propria inițiativă, certificarea reducerilor emisiilor de CO2 ca urmare a punerii în aplicare a tehnologiilor inovatoare, înainte de data aplicării noilor norme.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului tehnic pentru autovehicule,
            
         ADOPTĂ PREZENTUL REGULAMENT:
   Articolul 1
   Anexele I și IX la Directiva 2007/46/CE se modifică în conformitate cu anexa I la prezentul regulament.
   Articolul 2
   Anexele I și XII la Regulamentul (CE) nr. 692/2008 se modifică în conformitate cu anexa II la prezentul regulament.
   Articolul 3
   Cu efect de la data intrării în vigoare a prezentului regulament, autoritățile naționale nu refuză acordarea omologării CE de tip sau a omologării naționale de tip pentru tipurile de vehicule care sunt conforme cu prezentul regulament.
   Începând cu 1 ianuarie 2016, omologările de tip ale tipurilor de vehicule echipate cu tehnologii inovatoare de reducere a emisiilor de CO2 se acordă în conformitate cu Directiva 2007/46/CE și cu Regulamentul (CE) nr. 692/2008, astfel cum sunt modificate de prezentul regulament.
   Începând cel târziu de la 1 ianuarie 2016, producătorii eliberează certificate de conformitate în conformitate cu Directiva 2007/46/CE și cu Regulamentul (CE) nr. 692/2008, astfel cum sunt modificate de prezentul regulament, pentru toate vehiculele noi.
   Articolul 4
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 ianuarie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 171, 29.6.2007, p. 1.
   
      (2)  JO L 263, 9.10.2007, p. 1.
   
      (3)  Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (JO L 145, 31.5.2011, p. 1).
   
      (4)  Regulamentul de punere în aplicare (UE) nr. 427/2014 al Comisiei din 25 aprilie 2014 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de vehiculele utilitare ușoare, în temeiul Regulamentului (UE) nr. 510/2011 al Parlamentului European și al Consiliului (JO L 125, 26.4.2014, p. 57).
   
      (5)  Regulamentul (CE) nr. 692/2008 al Comisiei din 18 iulie 2008 de punere în aplicare și modificare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 199, 28.7.2008, p. 1).
   
      ANEXA I
      Anexele I și IX la Directiva 2007/46/CE se modifică după cum urmează:
      
                  1.
               
               
                  În anexa I, punctele 3.5.6 și 3.5.6.1 se înlocuiesc cu următorul text:
                  
                              „3.5.6.
                           
                           
                              Vehicul echipat cu o ecoinovație, în sensul articolului 12 din Regulamentul (CE) nr. 443/2009 pentru vehiculele M1 sau în sensul articolului 12 din Regulamentul (UE) nr. 510/2011 pentru vehiculele N1: da/nu (1)
                           
                        
                              3.5.6.1.
                           
                           
                              Tip/Variantă/Versiune a vehiculului de referință menționat la articolul 5 din Regulamentul de punere în aplicare (UE) nr. 725/2011 pentru vehiculele M1 sau la articolul 5 din Regulamentul de punere în aplicare (UE) nr. 427/2014 pentru vehiculele N1 (după caz):”
                           
                        
            
                  2.
               
               
                  Anexa IX se modifică după cum urmează:
                  
                              (a)
                           
                           
                              la punctul 49 din partea I pagina 2 — Categoria de vehicule N1 (vehicule complete și completate) a modelului de certificat de conformitate CE, se adaugă următoarele puncte 3, 3.1 și 3.2:
                              
                                          „3.
                                       
                                       
                                          Vehicul echipat cu o ecoinovație (ecoinovații): da/nu (1)
                                       
                                    
                                          3.1.
                                       
                                       
                                          Codul general al ecoinovației (ecoinovațiilor) (p1):
                                       
                                    
                                          3.2.
                                       
                                       
                                          Reducerea totală a emisiilor de CO2 datorată ecoinovației (ecoinovațiilor) (p2) (a se repeta pentru fiecare carburant de referință testat):.”
                                       
                                    ;
                           
                        
                              (b)
                           
                           
                              la punctul 49 din partea II pagina 2 — Categoria de vehicule N1 (vehicule incomplete) a modelului de certificat de conformitate CE, se adaugă următoarele puncte 3, 3.1 și 3.2:
                              
                                          „3.
                                       
                                       
                                          Vehicul echipat cu o ecoinovație (ecoinovații): da/nu (1)
                                       
                                    
                                          3.1.
                                       
                                       
                                          Codul general al ecoinovației (ecoinovațiilor) (p1):
                                       
                                    
                                          3.2.
                                       
                                       
                                          Reducerea totală a emisiilor de CO2 datorată ecoinovației (ecoinovațiilor) (p2) (a se repeta pentru fiecare carburant de referință testat):.”
                                       
                                    
                        
            
   
      ANEXA II
      Anexele I și XII la Regulamentul (CE) nr. 692/2008 se modifică după cum urmează:
      
                  1.
               
               
                  Anexa I se modifică după cum urmează:
                  
                              (a)
                           
                           
                              punctul 4.3.5.1 se înlocuiește cu următorul text:
                              
                                          „4.3.5.1.
                                       
                                       
                                          În cazul unui tip de vehicul echipat cu una sau mai multe ecoinovații, în sensul articolului 12 din Regulamentul (CE) nr. 443/2009 pentru vehiculele M1 sau în sensul articolului 12 din Regulamentul (UE) nr. 510/2011 pentru vehiculele N1, conformitatea producției în ceea ce privește ecoinovațiile este demonstrată prin efectuarea testelor prevăzute în decizia sau deciziile Comisiei de omologare a ecoinovației (ecoinovațiilor) în cauză.”
                                       
                                    ;
                           
                        
                              (b)
                           
                           
                              în apendicele 3, punctele 3.5.6 și 3.5.6.1 se înlocuiesc cu următorul text:
                              
                                          „3.5.6.
                                       
                                       
                                          Vehicul echipat cu o ecoinovație în sensul articolului 12 din Regulamentul (CE) nr. 443/2009 pentru vehiculele M1 sau în sensul articolului 12 din Regulamentul (UE) nr. 510/2011 pentru vehiculele N1: da/nu (*)
                                       
                                    
                                          3.5.6.1.
                                       
                                       
                                          Tip/Variantă/Versiune a vehiculului de referință menționat la articolul 5 din Regulamentul de punere în aplicare (UE) nr. 725/2011 pentru vehiculele M1 sau la articolul 5 din Regulamentul de punere în aplicare (UE) nr. 427/2014 pentru vehiculele N1 (**)”
                                       
                                    ;
                           
                        
            
                  2.
               
               
                  Anexa XII se modifică după cum urmează:
                  
                              (a)
                           
                           
                              punctele 4.1 și 4.2 se înlocuiesc cu următorul text:
                              
                                          „4.1.
                                       
                                       
                                          În conformitate cu articolul 11 alineatul (1) din Regulamentul de punere în aplicare (UE) nr. 725/2011 pentru vehiculele M1 și cu articolul 11 alineatul (1) din Regulamentul de punere în aplicare (UE) nr. 427/2014 pentru vehiculele N1, un producător care dorește să beneficieze de o reducere a emisiilor sale specifice medii de CO2, ca urmare a reducerilor obținute prin echiparea unui vehicul cu una sau mai multe ecoinovații, solicită autorității de omologare un certificat de omologare CE de tip pentru vehiculul echipat cu ecoinovația în cauză.
                                       
                                    
                                          4.2.
                                       
                                       
                                          În scopul omologării de tip, reducerile de emisii de CO2 ale vehiculului echipat cu o ecoinovație sunt determinate folosindu-se procedura și metodologia de testare prevăzute în decizia Comisiei de omologare a ecoinovației, în conformitate cu articolul 10 din Regulamentul de punere în aplicare (UE) nr. 725/2011 pentru vehiculele M1 sau cu articolul 10 din Regulamentul de punere în aplicare (UE) nr. 427/2014 pentru vehiculele N1.”
                                       
                                    ;
                           
                        
                              (b)
                           
                           
                              punctul 4.4 se înlocuiește cu următorul text:
                              
                                          „4.4.
                                       
                                       
                                          Omologarea de tip nu se acordă în cazul în care vehiculul echipat cu o ecoinovație nu prezintă o reducere a emisiilor de minimum 1 g CO2/km față de vehiculul de referință menționat la articolul 5 din Regulamentul de punere în aplicare (UE) nr. 725/2011 pentru vehiculele M1 sau la articolul 5 din Regulamentul de punere în aplicare (UE) nr. 427/2014 pentru vehiculele N1.”